דן שיפטן

דן שיפטן (נולד ב-1950) הוא ראש המרכז לחקר הביטחון הלאומי באוניברסיטת חיפה, ומרצה בכיר במחלקה למדע המדינה באוניברסיטה. הוא לימד במכללה לביטחון לאומי של צבא ההגנה לישראל ובמכללה לפיקוד ומטה. שיפטן קיבל תואר ראשון מאוניברסיטת תל אביב בשנת 1970, אך לדבריו את כישוריו המקצועיים רכש בכוחות עצמו במכון שלח ובמכון טרומן. שיפטן שימש חוקר ומרצה באוניברסיטת תל אביב, באוניברסיטת חיפה, באוניברסיטה העברית ובמכללה לביטחון לאומי. ייעץ לדרג הפוליטי והמקצועי הבכיר במשרד ראש הממשלה, במשרד הביטחון ובמשרד החוץ. בתחילת שנות ה-70 החל שיפטן ללמד במכון שילוח של אוניברסיטת תל אביב. בשנת 1978 צורף לוועדה המייעצת להסברה של משרד החוץ. בשנת 1980 עבר לאוניברסיטת חיפה. בהמשך שנות ה-80 עבר למכון טרומן של האוניברסיטה העברית. עיקר עיסוקו הוא בהיסטוריה הפוליטית בת-זמננו של המזרח התיכון, תוך התמקדות ביחסי ישראל–ערב, במערכת היחסים הבין-ערבית ובמדיניות המעצמות באזור ויחסי הגומלין ביניהן. בשנות ה-80 חקר שיפטן את יחסי ישראל, הפלסטינים ועבר הירדן, ובעקבות המחקר הוציא את ספרו, "האופציה הירדנית". שיפטן הדגיש את החשיבות של הבנת האופי הערבי בהבנת המזרח התיכון. הוא אמר: צריך להבין תחילה איך הערבים מתייחסים זה לזה... כלל הוא בעולם הערבי: לא סופרים את המתים, כי לא אכפת להם. כולם שוחטים את כולם. אם אתה חלש, ישחטו אותך. ואם הם שוחטים זה את זה, איך אתם מצפים שיתייחסו לישראל?... במזרח התיכון אתה לא סומך אפילו על אמא שלך. בספרו "כורח ההפרדה" (1999) הסביר מדוע על ישראל לסגת מרוב שטחי יהודה ושומרון, כשהיא שומרת לעצמה את הזכות לפעול צבאית כדי למנוע התפתחותו והתחזקותו של כוח צבאי פלסטיני שעלול לפגוע בישראל באופן משמעותי. שיפטן חוזר על תפיסות אלו גם בשנים האחרונות, וביתר שאת לאחר מלחמת חרבות ברזל. לשיטתו, אין שום סיכוי ל"פתרון" הבעיה הפלסטינית ("פתרונות יש לתשבצים בלבד" הוא נוהג לומר), מהסיבה הפשוטה שמדובר בקווים מקבילים: התרבות היהודית-ציונית היא יצרנית, קונסטרוקטיבית, מוכנה לפשרה למען השגת יעדים מועדפים, והיא מבוססת על ערכים של לקיחת אחריות. היפוכו של דבר לגבי הלאומיות הפלסטינית שהיא כדבריו "חולה וברברית". בהמשך ישיר לתמונת עולם זו, נוהג שיפטן למתוח ביקורת חריפה מאוד על "הפרזיטיות" של המגזר החרדי בישראל, מזהיר מפני האפשרות שישראל היצרנית לא תוכל עוד לשאת על גבה את המגזר הזה, ומזכיר את סבו, יהודי שומר מצוות, שעל מצבתו הקפיד לכתוב שהוא מעולם לא נזקק לבריות. שיפטן מרבה להופיע בשלל ערוצי שידור, בעברית ובאנגלית. שיפטן פרסם כמה ספרים על הסכסוך הישראלי-ערבי ובהם: הפוליטיקה של הלאומיות הפלסטינית, אוניברסיטת חיפה אופציה ירדנית: היישוב היהודי ומדינת ישראל אל מול המשטר ההאשמי והתנועה הלאומית הפלסטינית, יד טבנקין, 1986 התשה: האסטרטגיה המדינית של מצרים הנאצרית בעקבות מלחמת 1967, הוצאת מערכות, 1989 יחסי ירדן-אש"ף-בשלב חדש: בעקבות מלחמת לבנון 1982-1984, יד טבנקין, 1985 ישראל והפלסטינים והדרך לשלום, יד טבנקין, 1990 כורח ההפרדה: ישראל והישות הפלסטינית, אוניברסיטת חיפה, 1999 פלסטינים בישראל: מאבקו של המיעוט הערבי במדינה היהודית, הוצאת כנרת, זמורה ביתן, דביר, 2011 היעדים הלאומיים של ישראל: פרספקטיבה כוללת , הוצאת המכון למחקרי ביטחון לאומי והמכללות הצבאיות, 2021 ראיון של דן שיפטן בערוץ היוטיוב של ארז שחרור, 2 במרץ 2024 ד"ר דן שיפטן, אתר אוניברסיטת חיפה הספרים של דן שיפטן, באתר סימניה טורים של דן שיפטן, באתר ynet דן שיפטן, ‏זהותם החדשה של הח"כים הערבים, תכלת 13, סתיו התשס"ג 2002 בני טוקר, פיצוי הרוגי אוקטובר - טעות, באתר ערוץ 7, 23 באוקטובר 2009 שלמה פיוטרקובסקי, "הנהגה שמתנהגת כ"חפץ חשוד" - זה היחס אליה", באתר ערוץ 7 גלעד צוויק, "החברה הפלסטינית מכורה לאלימות", באתר מידה, 9 בינואר 2017 הגיונה האסטרטגי של המערכה שבין המלחמות, בין הקטבים ‏מרץ 2018, עמ' 99–122 דן שיפטן, דף שער בספרייה הלאומית בוגרי אוניברסיטה בפאקולטות למדעי החברה ולמדעי הרוח, מעריב, 29 ביוני 1970 מבט אישי אל האנשים העומדים בחזית המחקר הישראלי, באתר ynet שיעורי קיץ אוניברסיטאיים, מעריב, 17 באוגוסט 1972 עמוס חנוך, באוניברסיטאות אין מלמדים את הסכסוך הישראלי־ערבי, מעריב, 12 באפריל 1976 תיקון, מעריב, 17 באפריל 1978 הסיכויים להגשמת פירוש חדש לאיסלם המודרני - בכינוס באוניברסיטת חיפה, דבר, 12 במאי 1980 אבינועם בר יוסף, מאבק נוסח גנדי בכיבוש הציוני, מעריב, 19 ביולי 1987 האופציה הירדנית לא תביא פתרון, מעריב, 16 בפברואר 1988 יעקב גורן, הקשר ההאשמי והאופציה הירדנית, מעריב, 3 באפריל 1987 אנטון שמאס, השנה ליהודים 19880909, באתר כל העיר, 64 האם נצליח לתקן את מערכת החינוך הערבית או הפלס׳? | קטע מעניין מתוך השיחה האחרונה עם ד״ר דן שיפטן, באתר יוטיוב, ‏16.12.2023 פרופ' דן שיפטן: החרדים מסכנים את קיומו ועתידו של העם היהודי, באתר יוטיוב, ‏1.5.2023